Spike Milligan
<s>Terens Alan „Spajk“ Miligan (; Ahmednagar, 16. april 1918 — Istočni Saseks, 27. februar 2002) bio je komičar, pisac, muzičar, pesnik, dramaturg, vojnik, i glumac sa dvojnim engleskom i irskom nacionalnošću.</s><s>Smatra se osnivačem britanske komedije 20. veka.</s>

<s>Rođen je u Britanskoj Indiji gde je i proveo detinjstvo.</s><s>Većinu života je proveo u Ujedinjenom Kraljevstvu.</s><s>Tvrdio je da je njegovo pravo da ima irsko državljanstvo kao dete jednog irskog građanina, ali britanska vlada ga je proglasila čovekom bez državljanstva.</s>

<s>Bio je koosnivač, glavni pisac i direktor tima Siledžijskog šoua (Goon show) gde je izvodio veliki broj uloga, uključujući i mnoge popularne likove.</s><s>Miligan je napisao i uredio mnoge knjige, uključujući Puckoon, kao i njegov autobiografski roman u sedam nastavaka o njegovom služenju tokom Drugog svetskog rata, gde je prvi roman u ciklusu bio Adolf Hitler: Moj udeo u njegovom padu (Adolf Hitler: My Part in His Downfall).</s><s>Takođe je priznat i kao popularan komičar.</s><s>Većina njegove poezije je napisana za decu, uključujući Smešne stihove za decu (Silly Verse for Kids) iz 1959.</s><s>Nakon velikog uspeha sa britanskim radio-programom Siledžijski šou, Miligan se proslavio i na televiziji sa šouom sa skečevima Q5 koji je imao glavnu zaslugu i uticaj na humor i stil članova Monti Pajtonovog letećeg cirkusa.</s>

<s>Detinjstvo i mladost</s>

<s>Miligan je rođen 16. aprila 1918. godine u gradu Ahmednagar u Britanskoj Indiji.</s><s>Njegov otac je bio irskog porekla, kapetan Leo Alfonso Miligan, koji je služio u britansko-indijskoj armiji.</s><s>Njegova majka Florens bila je Engleskinja.</s><s>Detinjstvo je proveo u Puni, u Indiji, a kasnije u Rangunu, prestonici Britanske Burme.</s><s>Školovao se u Puni i Rangunu, a većinu života je proveo u Ujedinjenom Kraljevstvu i služio u britanskoj armiji Kraljevske artiljerije tokom Drugog svetskog rata.</s>

<s>Drugi svetski rat</s>

<s>Tokom kasnih 1930ih i ranih 1940ih Miligan je nastupao kao amaterski vokalista džeza i trubač kada je bio pozvan u vojnu obavezu u ratu sa nacističkom Nemačkom.</s><s>I u ratnim vremenima pisao je i izvodio komične skečeve kao deo koncerata za zabavu trupa.</s><s>Zajedno sa muzičarem Harijem Edgingtonom komponovao je i pisao komične priče sa uvrnutom logikom kao način za razbijanje dosade u životu u barakama.</s>

<s>Tokom Drugog svetskog rata služio je kao signaler u puku u južnoj Engleskoj.</s><s>Svoje treninge sa pištoljima na ovoj poziciji opisao je u drugom delu sedmotomnog romana: Adolf Hitler: Moj udeo u njegovom padu.</s><s>Njegova jedinica je kasnije dodatno opremljena kao Prva Armija u severnoafričkom, a nakon toga i u italijanskom pohodu.</s><s>Miligan je bio postavljen za kopljaša bombardera i tek što je trebalo da bude unapređen za bombardera, on je ranjen u akciji na Italijanskom bojištu u bici za Monte Kasino.</s><s>Povređen je i hospitalizovan zbog rane nanete od minobacača i nakon potresa mozga degradiran je od strane majora Dženkinsa.</s><s>Spor između njih dvojice je takođe pomenut kada je major Dženkins pozvao Miligana i Edgingtona na jednu svirku džeza, kada je saznao da su obojica artiljerista mnogo bolje odsvirala vojničku pesmu Histling Rufus.</s><s>Nakon što je izašao iz bolnice, Milingan je primio veliki broj ponuda za posao gde su mu nudili da radi puno radno vreme kao zabavljač vojske.</s><s>Svirao je gitaru sa komedijskom džez grupom The Bill Hal Trio na koncertnim žurkama za trupe.</s>

<s>Nakon što je demobilisan, Miligan je neko vreme nastavio da svira sa triom u Italiji, ali se ubrzo vratio u Englesku.</s><s>U vojsci je počeo da piše parodije, koje su prikazivale mnoge ključne elemente kasnije iskorišćene u Siledžijskom šou sa Piterom Selersom, Harijem Sekombom, i Mihajlom Bentinom.</s>

<s>Siledžijski šou</s>

<s>U kasnim 1940im Miligan se vratio džezu i zarađivao je sa triom i drugim muzičkim komedijskim angažovanjima.</s><s>Pokušao je da uđe u svet radija bilo kao izvođač, bilo kao pisac.</s><s>Njegov prvi uspeh u radiju je bio kad je pisao kao komičar za šou Derek Roy.</s><s>S odlaganim početkom sa Piterom Selersom, Harijem Sekombom, i Mihajlom Bentinom, pridružio se timu relativno radikalnom komedijskom projektu Siledžijskom šou.</s><s>Bi Bi Si je prvu sezonu šoua nazvao Ludi ljudi u pokušaju da program približi popularnoj grupi komičara, poznatoj kao Luda Banda.</s>

<s>Prva epizoda ovog šoua je emitovana 28. maja 1951. godine.</s><s>Iako nije imao toliko angažmana kao u prethodnim šouovima, Miligan je ipak bio glavni akter u skoro svim epizodama.</s><s>Glumio je široki spektar likova, poput Eklesa, Mini Banistera, Džima Sprigsa, i Kant Morijarta.</s><s>Takođe, bio je primarni autor skoro svih tekstova iako je na mnogima radio sa različitim ljudima, najviše sa Larijem Stefensom i Erikom Sajksom.</s><s>Većinu teksta za šouove su radili on i Lari do kraja treće sezone kada se njihovo partnerstvo raspalo.</s><s>Četvrtu sezonu je pisao sam, a od pete je pisao sa Erikom.</s><s>Kasnije se ponovo udružio sa Stefensom, ali je radio i sa Džonom Antrobusom.</s><s>Partnerstvo Stefensona i Miligana je konačno završeno 1959. godine, a Miligan je nakon toga umanjivao i nipodaštavao Stefensonove doprinose.</s>

<s>Siledžijski šou je snimljen pre dovođenja publike u studio, a u početnim delovima šoua Milingan je svirao trubu, a Selers orkestarske bubnjeve.</s><s>Prvih par godina su snimani uživo, ali razvojem tehnologije i magnetske trake, povećao se broj mogućnosti reeditiranja snimljenog materijala, kao i ubacivanje zvučnih efekata.</s>

<s>Iako je Siledžijski šou predstavio Miligana internacionalnoj publici i on je stekao popularnost, on je imao sve veće probleme da piše i nastupa.</s><s>Tokom treće sezone doživeo je prvi od nekoliko nervnih slomova i započela je njegova dekadama duga manijačno-depresivna psihoza.</s><s>Krajem 1952. kada su se zategli odnosi između glavnih zvezda šoua, Miligan je postao neuračunljiv nakon što je priznao da je pokušao da ubije Selersa.</s><s>Smešten je u bolnicu i bio je na sedativima i proveo je oko dva meseca oporavljajući se.</s><s>Srećom po šou, bolest nije imala veliki uticaj na njegovu produkciju i on je nastavio da radi, a i taj period svog života predstavio je u šouu.</s>

<s>Privatni život</s>

<s>Miliganova prva žena bila je Džun Marlou s kojom se oženio sa 34 godine, 1952.</s><s>Imali su troje dece, ali su se razveli 1960. godine.</s><s>Venčao se 1962. sa drugom ženom Patricijom Ridžvej.</s><s>Imali su jednu ćerku, ali je Patricija je umrla 1978. od raka pluća.</s><s>Godine 1975.</s><s>Miligan je imao aferu sa Margaret Maugkan, a spekulisalo se da je u isto vreme kada je rođen njegov sin sa Margaret, rođena i njegova ćerka sa kanadskom novinarkom Robertom Vat.</s><s>Njegova poslednja žena je bila Šela Sinklar s kojom se oženio 1983. godine i bio do svoje smrti.</s>

<s>Čak i u kasnom životu, Miligan je zadržao svoj smisao za crni humor.</s><s>Nakon smrti Harija Sekomba rekao je sledeća:</s>

<s>Napisao je i sopstvenu čitulju gde je sebe opisao kao:</s>

<s>Umro je sa 83 godine, 27. februara 2002. godine u vlastitoj kući u Istočnom Saseksu.</s>

<s>Reference</s>

<s>Spoljašnje veze 
 Profil Spajka Miligana na IMDb-u</s>

<s>Britanski filmski glumci
Britanski televizijski glumci
Komičari</s>

